CELEX: 32020D2061
Language: lv
Date: 2020-12-07 00:00:00
Title: Padomes Lēmums (ES) 2020/2061 (2020. gada 7. decembris) par nostāju, kas Eiropas Savienības vārdā ir jāieņem Tirdzniecības komitejā, kura izveidota saskaņā ar Partnerattiecību pagaidu nolīgumu starp Eiropas Kopienu, no vienas puses, un Klusā okeāna valstīm, no otras puses, attiecībā uz Tirdzniecības komitejas reglamenta un īpašo komiteju reglamentu noteikšanu

15.12.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 424/25
               
            
         PADOMES LĒMUMS (ES) 2020/2061
         (2020. gada 7. decembris)
         par nostāju, kas Eiropas Savienības vārdā ir jāieņem Tirdzniecības komitejā, kura izveidota saskaņā ar Partnerattiecību pagaidu nolīgumu starp Eiropas Kopienu, no vienas puses, un Klusā okeāna valstīm, no otras puses, attiecībā uz Tirdzniecības komitejas reglamenta un īpašo komiteju reglamentu noteikšanu
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 207. panta 4. punkta pirmo daļu saistībā ar 218. panta 9. punktu,
         ņemot vērā Eiropas Komisijas priekšlikumu,
         tā kā:
         
                     (1)
                  
                  
                     Savienība 2009. gada 30. jūlijā parakstīja Partnerattiecību pagaidu nolīgumu starp Eiropas Kopienu, no vienas puses, un Klusā okeāna valstīm, no otras puses (1) (turpmāk “nolīgums”), ar ko izveido satvaru ekonomisko partnerattiecību nolīgumam. Papua-Jaungvineja provizoriski piemēro nolīgumu kopš 2009. gada 20. decembra, Fidži – kopš 2014. gada 28. jūlija, Samoa – kopš 2018. gada 31. decembra un Zālamana Salas – kopš 2020. gada 17. maija.
                  
               
                     (2)
                  
                  
                     Ar nolīguma 68. pantu izveido Tirdzniecības komiteju (turpmāk “ES un Klusā okeāna valstu Tirdzniecības komiteja”), kam jāizskata visi jautājumi, kas nepieciešami nolīguma īstenošanai.
                  
               
                     (3)
                  
                  
                     Saskaņā ar nolīguma 68. pantu ES un Klusā okeāna valstu Tirdzniecības komitejai jānosaka savs reglaments un tā var izveidot īpašās komitejas, kurām deleģēs konkrētas īstenošanas lēmumu pieņemšanas tiesības atbilstīgi attiecīgajiem nolīguma noteikumiem.
                  
               
                     (4)
                  
                  
                     ES un Klusā okeāna valstu Tirdzniecības komiteja tās astotajā sanāksmē pieņems savu reglamentu un īpašo komiteju reglamentus.
                  
               
                     (5)
                  
                  
                     Savienībai būtu jānosaka nostāja, kas jāieņem ES un Klusā okeāna valstu Tirdzniecības komitejā attiecībā uz šādu reglamentu pieņemšanu,
                  
               IR PIEŅĒMUSI ŠO LĒMUMU.
         
            1. pants
            Nostājas, kura Savienības vārdā jāieņem Tirdzniecības komitejas, kura izveidota ar Partnerattiecību pagaidu nolīgumu starp Eiropas Kopienu, no vienas puses, un Klusā okeāna valstīm, no otras puses, astotajā sanāksmē attiecībā uz ES un Klusā okeāna valstu Tirdzniecības komitejas reglamenta un īpašo komiteju reglamentu noteikšanu, pamatā ir ES un Klusā okeāna valstu Tirdzniecības komitejas lēmuma projekts (2).
         
         
            2. pants
            Pēc pieņemšanas ES un Klusā okeāna valstu Tirdzniecības komitejas lēmumu publicē Eiropas Savienības Oficiālajā Vēstnesī.
         
         
            3. pants
            Šis lēmums stājas spēkā tā pieņemšanas dienā.
         
         
            Briselē, 2020. gada 7. decembrī
            
               
                  Padomes vārdā –
               
               
                  priekšsēdētājs
               
               J. BORRELL FONTELLES
            
         
         
            (1)  OV L 272, 16.10.2009., 2. lpp.
         
         
            (2)  Skatīt dokumentu ST 11960/20, kas atrodams http://register.consilium.europa.eu.